Manawi sampun tata lajêng angungêlna têngara salomprèt malih, manawi pramèswari dalêm sampun nitih titihan kareta, saha bilih ingkang sami andhèrèk sampun sami nênumpak, bupati bêkêl pangagênging lampah amariksanana tataning lampah, lajêng andhawuhna ungêlipun têngara salomprèt minôngka tôndha bidhal, mênggah urutipun lampah ing ngajêng piyambak abdi dalêm prajurit jawi kalih kumpêni jayatanantaka trunasura, sami tindhih mayor